ai4bharat/Pralekha huggingface dataset:
মানবসম্পদবিকাশমন্ত্রক
কেন্দ্রীয় মানব সম্পদ উন্নয়ন মন্ত্রী কোভিড-১৯ পরিস্থিতিতে ওয়েবিনারের মাধ্যমে দেশজুড়ে অভিভাবকদের সঙ্গে বৈঠক করলেন
নতুন দিল্লি, ২৭ এপ্রিল, ২০২০
কেন্দ্রীয় মানব সম্পদ উন্নয়ন মন্ত্রী শ্রী রমেশ পোখরিয়াল নিশাঙ্ক আজ কোভিড-১৯-এর ফলে উদ্ভূত পরিস্থিতির মধ্যে দেশের বিভিন্ন প্রান্তের ছাত্র-ছাত্রীদের অভিভাবকদের সঙ্গে বৈঠক করেন। ওয়েবিনারের মাধ্যমে এই বৈঠকে মানব সম্পদ উন্নয়ন মন্ত্রী অনলাইনের মাধ্যমে নানা উদ্যোগের কথা জানান। তিনি বলেন, ছাত্র-ছাত্রীদের লেখাপড়ার বিষয়টি নিয়ে মন্ত্রক সবসময়ই ভাবনা-চিন্তা করে থাকে, একারণেই তারা যুদ্ধকালীন তত্পরতায় বিভিন্ন প্রকল্প হাতে নিয়েছে। এর ফলে, ৩৩ কোটি ছাত্র-ছাত্রী উপকৃত হচ্ছেন।
মন্ত্রী এই অনুষ্ঠানে যোগ দেওয়ার জন্য অভিভাবকদের ধন্যবাদ জানান। তিনি বলেন, দেশ এখন এক অভূতপূর্ব সঙ্কটের মধ্য দিয়ে চলেছে।স্বভাবতঃই অভিভাবকরা তাঁদের সন্তানের ভবিষ্যত্ এবং পড়াশুনা নিয়ে চিন্তিত। শ্রী পোখরিয়াল বলেন, ছাত্র-ছাত্রীদের যথাযথ গুণমান সম্পন্ন লেখাপড়ার সুযোগ করে দিতে মন্ত্রক দায়বদ্ধ। বর্তমান পরিস্থিতিতে লেখাপড়ার জন্য ই-পাঠশালা, ন্যাশনাল রিপোজিটোরি অফ ওপেন এডুকেশনাল রিসোর্স,স্বয়ম, ডি.টি.এইচ. চ্যানেলস্বয়মপ্রভার মত নানা উদ্যোগ নেওয়া হয়েছে।
মন্ত্রী জানান, অনলাইনে শিক্ষা ব্যবস্থাকে আরও শক্তিশালী করে তুলতে মন্ত্রক 'ভারত পড়ে' অনলাইন ক্যাম্পেন চালু করেছে। ১০ হাজারের বেশি পরামর্শ এখানে ছাত্র-ছাত্রী, অভিভাবক এবং শিক্ষক-শিক্ষিকারা পাঠিয়েছেন।
মন্ত্রী `বিদ্যা দান ২.০' প্রকল্পের কথা উল্লেখ করেন। যেখানে মন্ত্রক- শিক্ষাবিদ এবং শিক্ষাপ্রতিষ্ঠানগুলির কাছ থেকে দেশের লেখাপড়া সংক্রান্ত বিভিন্ন তথ্য জানবেন।
এই বৈঠকে অভিভাবকরা বেশকিছু গুরুত্বপূর্ণ প্রশ্ন করেন। মন্ত্রী এক প্রশ্নের জবাবে জানান, এন.সি.ই.আর.টি. প্রায় সব রাজ্যেই বই পাঠিয়ে দিয়েছে। দশম এবং দ্বাদশ শ্রেণীর সি.বি.এস.ই.-র পরীক্ষা কবে হবে সে ব্যাপারে পরে জানিয়ে দেওয়া হবে।
লকডাউনের সময় ছাত্র-ছাত্রীরা ক্ষতির সম্মুখীন হয়েছে। কিভাবে এই পরিস্থিতি থেকে বেরিয়ে আসা যায় সে নিয়ে আলোচনা চলছে। ৮০ হাজারের বেশি ছাত্র-ছাত্রী বর্তমানে দীক্ষা প্ল্যাটফর্ম থেকে প্রশিক্ষণ নিচ্ছে। লকডাউনের ফলে এন.সি.ই.আর.টি. একটি বিকল্প বর্ষপঞ্জী তৈরী করেছে। তিনি জানান, রাজ্যগুলির শিক্ষামন্ত্রী এবং শিক্ষা সচিবদের থেকে আগামীকাল ভিডিও কনফারেন্সের মাধ্যমে তিনি তাঁদের বক্তব্য শুনবেন।
শ্রী পোখরিয়াল এই ওয়েবিনারে যোগদানের জন্য অভিভাবকদের ধন্যবাদ জানান। তিনি সঙ্কটের এই সময়ে সকলকে লকডাউন এবং শারীরিক দূরত্ব বজায় রাখতে বলেন।
(CG/CB/AS
অসামরিকবিমানপরিবহণমন্ত্রক
বিমান চালকদের ড্রোন প্রশিক্ষণ সুবিধার্থে ১৩টি বিমান প্রশিক্ষণ সংস্থাকে অনুমোদন ডিজিসিএ-র
নতুন দিল্লি, ২২ সেপ্টেম্বর, ২০২০
বিমান চালকদের প্রশিক্ষণের সুবিধার্থে চলতি বছরের ১৫ই সেপ্টেম্বর পর্যন্ত স্বয়ংক্রিয় বিমান চালনা ব্যবস্থাপনা অথবা ড্রোন প্রশিক্ষণের জন্য ১৩টি বিমান প্রশিক্ষণ সংস্থাকে অনুমতি দিয়েছে ডিরেক্টরেট জেনারেল অফ্ সিভিল অ্যাভিয়েশন ।
সাধারণ জনগণের মতামত চাওয়ার জন্য ডিজিসিএ তার ওয়েবসাইটে অসামরিক বিমান চলাচল প্রয়োজনীয়তা  বিষয়ক খসড়ার ৭ নম্বর ধারার ডি পর্যায়ক্রমে পর্ব-১ এবং বিমান চালনা প্রশিক্ষণ সার্কুলার  ২০২০-এর ২ নম্বর খসড়া প্রকাশ করেছে। উল্লেখিত সিএআর এবং এফটিসি অনুমোদিত হলে আরও অন্যান্য সংস্থাকে ড্রোন প্রশিক্ষণ দেওয়ার ক্ষেত্রে অনুমতি নিতে উৎসাহিত করা যাবে।
বিমান চালকদের ড্রোন প্রশিক্ষণ সুবিধার্থে ১৩টি বিমান প্রশিক্ষণ সংস্থাকে অনুমোদন দিয়েছে ডিজিসিএ। আন্তঃসম্পর্ক, বিমান সুরক্ষা, নিয়্ন্ত্রক ব্যবস্থাপনা, বিমান চালকদের বিমান পরিচালনা প্রশিক্ষণের অভিজ্ঞতা, সরঞ্জামের সহজলভ্যতা, প্রয়োজনীয় পরিকাঠামো ইত্যাদি বিষয়ের উপর নজর রেখেই এই অনুমতি দেওয়া হয়েছে।
লোকসভায় মঙ্গলবার এক লিখিত উত্তরে এই তথ্য জানিয়েছেন কেন্দ্রীয় অসামরিক বিমান চলাচল মন্ত্রকের স্বাধীন দায়িত্বপ্রাপ্ত প্রতিমন্ত্রী শ্রী হরদীপ সিং পুরী।
CG/SS/SKD
(Visitor Counter : 75
কেন্দ্রীয়মন্ত্রিসভা
ব্রাজিল ও ভারতের মধ্যে প্রাথমিক শৈশব সংক্রান্ত সমঝোতাপত্রে কেন্দ্রীয় মন্ত্রিসভার অনুমোদন
নয়াদিল্লি, ২২ জানুয়ারি, ২০২০
প্রধানমন্ত্রী শ্রী নরেন্দ্র মোদীর পৌরহিত্যে নতুন দিল্লিতে আজ কেন্দ্রীয় মন্ত্রিসভার বৈঠকে প্রাথমিক শৈশব সংক্রান্ত ক্ষেত্রে সহযোগিতা বিষয়ে ব্রাজিলের নাগরিকত্ব মন্ত্রক এবং ভারতের নারী ও শিশু উন্নয়ন মন্ত্রকের মধ্যে স্বাক্ষরিত চুক্তিটিতে অনুমোদন দেওয়া হয়।
এর ফলে, উভয় দেশের মধ্যে সৌহার্দ্যপূর্ণ সম্পর্ক বৃদ্ধি পাবে এবং শৈশবের প্রথমদিকে, শিশুদের যত্ন ও লালনপালনের মতো বিভিন্ন বিষয়ে দ্বিপাক্ষিক সহযোগিতা বাড়বে। দুটি দেশই এই ক্ষেত্রে সংশ্লিষ্ট দেশগুলির বিভিন্ন অভ্যাসের আদান-প্রদানের ফলে উপকৃত হবে।
CG/CB/DM
(Visitor Counter : 65
পরিবেশওঅরণ্যমন্ত্রক
দিল্লী, পাঞ্জাব, হরিয়ানা, উত্তরপ্রদেশ এবং রাজস্থানের পরিবেশ মন্ত্রীদের সঙ্গে পয়লা অক্টোবর বায়ুদূষণ এবং শস্যের নাড়া পোড়ানোর বিষয় নিয়ে বৈঠক
নয়াদিল্লী, ২৯ সেপ্টেম্বর, ২০২০
উত্তর ভারতের, বিশেষত দিল্লীতে শীতকালে বায়ু দূষণের সমস্যার কারণ একদিকে যেমন মনুষ্যসৃষ্ট, অন্যদিকে পরিবেশগত ও ভৌগলিক বিষয়গুলিও এর জন্য দায়ী। কেন্দ্রীয় পরিবেশ, বন ও জলবায়ু পরিবর্তন মন্ত্রী শ্রী প্রকাশ জাভড়েকর এই বিষয়ে বলেছেন, বায়ু দূষণ কমাতে কেন্দ্র, রাজ্য সরকার এবং নাগরিকদের সকলেরই দায়িত্ব সহকারে একযোগে কাজ করতে হবে।
মন্ত্রী দিল্লীতে এক সাংবাদিক সম্মেলনে জানিয়েছেন দিল্লী এবং পার্শ্ববতী পাঞ্জাব, হরিয়ানা, উত্তরপ্রদেশ এবং রাজস্থানের পরিবেশ মন্ত্রীদের সঙ্গে এবছর ভার্চুয়ালি পয়লা অক্টোবর একটি বৈঠক অনুষ্ঠিত হবে।
শ্রী জাভড়েকর জানান এই সমস্যার সমাধানের জন্য প্রথম পদক্ষেপ হল সমস্যাটিকে স্বীকৃতি দেওয়া। ২০১৬ সালে প্রধানমন্ত্রী শ্রী নরেন্দ্র মোদী বাতাসের গুণমান সংক্রান্ত সূচক চালু করেন। এর ফলে দূষিত অঞ্চলগুলিকে শনাক্ত করে বায়ুদূষণ কমাতে নির্দিষ্ট নিয়ম গ্রহণ করা সম্ভব হয়েছে। নতুন দিল্লীতে শীতকালে বায়ু দূষণের সমস্যার পিছনে পরিবেশগত কারণও রয়েছে বলে মন্ত্রী জানিয়েছেন।
দিল্লীর বাতাসের মান বায়ু চলাচল সূচকের ওপর নির্ভরশীল। এই সূচক বাতাসের গতিবেগ এবং উচ্চতার সঙ্গে সম্পৃক্ত। শীতকালে শীতল শুষ্ক বাতাস মূলত মাটির কাছাকাছি থেমে থাকে। কম বায়ু প্রবাহই এর মূল কারণ। বদ্ধ বাতাসের কারণে প্রতিকূল পরিস্থিতির সৃষ্টি হয়। শীতকালে ভারতের উত্তর এবং উত্তর পশ্চিম দিক থেকে যে বাতাস প্রবাহিত হয় তা পূর্বদিকে এগিয়ে যায়। এরফলে দূষণ এবং কুয়াশার কারণে দিল্লীতে প্রবল ধোঁয়াশার সৃষ্টি করে। আঞ্চলিক এবং স্থানীয় পর্যায়ে বায়ু দূষণের কারণে এর প্রাবল্য বৃদ্ধি পায়।
পরিবেশ মন্ত্রী আরও জানিয়েছেন বায়ু দূষণ কমাতে বিগত কয়েক বছর ধরে কেন্দ্র বেশ কিছু উদ্যোগ নিয়েছে। বদরপুর তাপবিদ্যুৎ কেন্দ্র বন্ধ করা, সোনিপতের তাপবিদ্যুৎ কেন্দ্রটিকে ধাপে ধাপে বন্ধ করা, কম দূষণ সৃষ্টিকারী বিএস-চার গাড়ি বাজারে নিয়ে আসা, জ্বালানীর মান, দিল্লীতে এক্সপ্রেসওয়েগুলি দ্রুত তৈরি করা, বৈদ্যুতিক গাড়ির জন্য ভর্তুকি ব্যবস্থা করা ইত্যাদি বিভিন্ন উদ্যোগের মাধ্যমে এই সমস্যার সমাধানের চেষ্টা করা হচ্ছে।
CG/CB/NS
(Visitor Counter : 209
রেলমন্ত্রক
অক্সিজেন এক্সপ্রেস ট্রেনগুলি আগামীকাল সকালের মধ্যে ৪৫০ মেট্রিক টনের বেশি অক্সিজেন সরবরাহের সীমা অতিক্রম করবে
দিল্লি ও উত্তরপ্রদেশের উদ্দেশে আরও কয়েকটি অক্সিজেন ট্রেন রওনা
লক্ষ্ণৌ থেকে বোকারোগামী আরও একটি ট্রেন আজ রাত নাগদ রওনা হবে
নতুন দিল্লি, ২৬ এপ্রিল, ২০২১
মুম্বাই অঞ্চল থেকে ভাইজ্যাকের উদ্দেশে খালি ট্যাঙ্কারবাহী প্রথম ট্রেনটি রওনা হওয়ার কয়েকদিনের মধ্যে ভারতীয় রেল বিভিন্ন রাজ্যে নিরাপদ ভাবে ৩০২ মেট্রিক টনের বেশি অক্সিজেন পৌঁছে দিয়েছে। এছাড়াও আরও ১৫৪ মেট্রিক টন তরল অক্সিজেন কয়েকটি রাজ্যে পৌঁছে যাবে। ভারতীয় রেল বিভিন্ন রাজ্যে জীবনদায়ী অক্সিজেন পৌঁছে দেওয়ার চ্যালেঞ্জ গ্রহণ করেছে।
রায়গড় থেকে চারটি ট্যাঙ্কার সহ একটি অক্সিজেনবাহী ট্রেন আগামীকাল ভোরের দিকে দিল্লি পৌঁছে যাবে।
মহারাষ্ট্রবাসীদের জন্য তিনটি ট্যাঙ্কারে ৪৪ মেট্রিক টন তরল অক্সিজেন আজ রাজকোটের হাপা থেকে মুম্বাইয়ের উপকন্ঠে কালামবোলি স্টেশনে পৌঁছে গেছে।
আরও একটি অক্সিজেনবাহী ট্রেন ইতিমধ্যেই পাঁচটি ট্যাঙ্কারে ৯০ মেট্রিক টন তরল অক্সিজেন নিয়ে ঝাড়খণ্ডের বোকারো থেকে লক্ষ্ণৌর উদ্দেশে রওনা হয়েছে। আগামীকাল সকাল নাগাদ এই ট্রেনটি লক্ষ্ণৌ পৌঁছে যাবে বলে মনে করা হচ্ছে। এদিকে, লক্ষ্ণৌ থেকে আরও একটি খালি ট্যাঙ্কারবাহী ট্রেন অক্সিজেন বোঝাই করার জন্য বোকারোর উদ্দেশে রওনা হবে।
ভারতীয় রেল রাজ্য সরকারগুলির কাছ থেকে আসা অনুরোধের প্রেক্ষিতে অক্সিজেন সরবরাহে নিরন্তর প্রয়াস চালিয়ে যাচ্ছে। অতিরিক্ত অক্সিজেনবাহী ট্রেনের চাহিদা মেটাতে রেল নিরন্তর অন্যান্য কর্তৃপক্ষের সঙ্গে যোগাযোগ বজায় রেখে চলেছে।
SDG/BD/AS/
(Visitor Counter : 117
সংস্কৃতিমন্ত্রক
ন্যাশনাল গ্যালারি অফ মডার্ন আর্ট চণ্ডীগড়ে কলা কুম্ভ'র মাধ্যমে ২৫ ডিসেম্বর থেকে ২ জানুয়ারি পর্যন্ত আজাদী কা অমৃত মহোৎসব উদযাপন করবে
স্বাধীনতা আন্দোলনের প্রেক্ষাপটে থাকা বীরদের নিয়ে অংকন কর্মশালার আয়োজন করা হবে
নতুন দিল্লি, ২৪ ডিসেম্বর, ২০২১
নতুন দিল্লির ন্যাশনাল গ্যালারি অফ মডার্ন আর্ট চণ্ডীগড়ে কলা কুম্ভ' অনুষ্ঠানের মাধ্যমে ২৫ ডিসেম্বর থেকে ২ জানুয়ারি পর্যন্ত আজাদী কা অমৃত মহোৎসব উদযাপন করবে।
এই অনুষ্ঠানে ভারতের স্বাধীনতা সংগ্রামের পেক্ষাপটে লড়াইয়ের পিছনে থাকা বীরদের প্রতি শ্রদ্ধা জানাতে তাদের জীবন নিয়ে অভিনব কর্মসূচির আয়োজন করা হয়েছে। এ বিষয়ে চিত্রশিল্পীদের নিয়ে একটি কর্মশালার ব্যবস্থা করা হয়েছে। আগামী ২৫ ডিসেম্বর থেকে ২ জানুয়ারি পর্যন্ত এটি অনুষ্ঠিত হবে।
চন্ডিগড়ের পাশাপাশি দেশের অন্যান্য স্থানেও এই ধরনের কর্মশালার আয়োজন করা হয়েছে।
ভারতের সংবিধানের সৃজনশীল চিত্রগুলি থেকেও অনুপ্রেরণা নেয়া হবে যেখানে নন্দলাল বসু এবং তাঁর দলের আঁকা শৈল্পিক উপাদান গুলি একটি স্বতন্ত্র আবেদন রাখে। দেশের বিভিন্ন প্রান্ত থেকে আনুমানিক ২৫০ জন শিল্পী ভারতের স্বাধীনতা আন্দোলনের 'আনসান হিরো'দের বীরত্বপূর্ণ জীবন ও সংগ্রামের ঘটনা চিত্রায়িত করবেন। ন্যাশনাল গ্যালারি অফ মডার্ন আর্ট- এর অধিকর্তা সহ বিশিষ্ট প্রবীণ শিল্পীরা যত্নসহকারে শিল্পীদের পরামর্শ দেবেন।
নতুন দিল্লির ন্যাশনাল গ্যালারি অফ মডার্ন আর্ট এই অনুষ্ঠানটি সফল করতে চন্ডিগড়ের চিতকারা বিশ্ববিদ্যালয়ের সহযোগিতা নিয়েছে। আজাদী কা অমৃত মহোৎসব হচ্ছে প্রগতিশীল ভারতের ৭৫ বছর উদযাপন এবং সেই সঙ্গে দেশের জনগণ ও সংস্কৃতির গৌরবময় ইতিহাসকে স্মরণ করা। যা ভারত সরকারের একটি উদ্যোগ।
চণ্ডীগড়ের এই অনুষ্ঠানে বেশ কয়েকটি দিক তুলে ধরা হবে। যেমন, লাদাখ, জম্বু ও কাশ্মীর, উত্তরপ্রদেশ, দিল্লি, হরিয়ানা, পাঞ্জাব, হিমাচল প্রদেশ, রাজস্থান প্রভৃতি রাজ্যের শৈল্পিক অভিব্যক্তি গুলির সাথে বীরত্বের কাহিনী প্রতিফলিত করা হবে।
CG/ SB
(Visitor Counter : 138
যোগাযোগওতথ্যপ্রযুক্তিমন্ত্রক
ইন্ডিয়া পোস্ট পেমেন্টস ব্যাঙ্কের পক্ষ থেকে 'ফিনক্লুভেশন' উদ্যোগের সূচনা
নতুন দিল্লি, ২১ এপ্রিল, ২০২২
ডাক বিভাগের অধীন ১০০ শতাংশ সরকারি মালিকানাধীন সংস্থা ইন্ডিয়া পোস্ট পেমেন্টস ব্যাঙ্ক  ভারতের স্বাধীনতার ৭৫তম বার্ষিকী এবং চলতি আজাদি কা অমৃত মহোৎসব উদযাপন উপলক্ষে আর্থিক অন্তর্ভুক্তির জন্য উদ্ভাবনমূলক সমাধান সূত্র খুঁজে বের করতে আর্থিক প্রযুক্তি নির্ভর স্টার্টআপগুলির সঙ্গে সহযোগিতায় এক যৌথ প্রয়াসের অঙ্গ হিসেবে 'ফিনক্লুভেশন' উদ্যোগের সূচনার কথা ঘোষণা করেছে।
'ফিনক্লুভেশন' উদ্যোগের সূচনা উপলক্ষে কেন্দ্রীয় যোগাযোগ তথা রেল মন্ত্রী শ্রী অশ্বীনি বৈষ্ণব বলেছেন, প্রযুক্তি নির্ভর এই বিশ্বে আর্থিক প্রযুক্তির ক্ষেত্রে দেশ দ্রুত গতিতে এগিয়ে চলেছে। এমনকি, ইউপিআই এবং আধারের মত উদ্ভাবনমূলক প্রয়াস আর্থিক অন্তর্ভুক্তিকরণের ক্ষেত্রে অগ্রণী ভূমিকা নিচ্ছে। এই লক্ষ্যেই 'ফিনক্লুভেশন' উদ্যোগ গ্রহণ করা হয়েছে। আর্থিক অন্তর্ভুক্তিকরণের লক্ষ্যে শিল্প সংস্থাগুলির প্রথম উদ্যোগই হবে আর্থিক পরিষেবা প্রদানে স্টার্টআপগুলিকে উৎসাহিত করা। ইন্ডিয়া পোস্ট পেমেন্টস ব্যাঙ্কের ব্যাঙ্কিং পরিষেবা, বাড়ির দোরগোড়ায় ডাক বিভাগের বিশ্বাসযোগ্য পরিষেবা ব্যবস্থা এবং স্টার্টআপ সংস্থাগুলির প্রযুক্তি ব্যবহারে পারদর্শিতা সাধারণ মানুষকে প্রয়োজনীয় পরিষেবা পৌঁছে দিতে গুরুত্বপূর্ণ ভূমিকা নিতে পারে।
অংশগ্রহণকারী স্টার্টআপগুলির সঙ্গে আর্থিক সমাধানসূত্র প্রদানের ক্ষেত্রে 'ফিনক্লুভেশন' ইন্ডিয়া পোস্ট পেমেন্ট ব্যাঙ্কের এক স্থায়ী মঞ্চ হয়ে উঠবে। উল্লেখ করা যেতে পারে, ইন্ডিয়া পোস্ট পেমেন্টস ব্যাঙ্ক এবং ডাকবিভাগ যৌথ ভাবে ডাকঘরের মাধ্যমে প্রায় ৪৩ কোটি গ্রাহকের কাছে পরিষেবা পৌঁছে দেয়। ডাকঘর এবং ইন্ডিয়া পোস্ট পেমেন্টস ব্যাঙ্কের পাশাপাশি ডাক বিভাগের দক্ষকর্মী এবং গ্রামীণ ডাকসেবকরাও পরিষেবা প্রদানের কাজে যুক্ত রয়েছেন। অনুষ্ঠানে যোগাযোগ প্রতিমন্ত্রী শ্রী দেবুসিং চৌহ্বান বলেন, 'ফিনক্লুভেশন' এমন এক উদ্যোগ যা গ্রাহকদের কাছে বিভিন্ন পরিষেবা পৌঁছে দেওয়ার পাশাপাশি আর্থিক সমাধানসূত্র দেওয়ার কাজেও স্টার্টআপগুলিকে উৎসাহিত করতে পারে।
CG/BD/AS/
(Visitor Counter : 140
প্রধানমন্ত্রীরদপ্তর
৩৬তম জাতীয় ক্রীড়া প্রতিযোগিতা ২০২২-এ ১০ বছর বয়সী মলখাম্ব প্রতিযোগী সৌরজিতের সাফল্যে প্রধানমন্ত্রীর অভিনন্দন
নয়াদিল্লি, ৮ অক্টোবর, ২০২২
৩৬তম জাতীয় ক্রীড়া প্রতিযোগিতা ২০২২-এ ১০ বছর বয়সী মলখাম্ব প্রতিযোগী সৌরজিতের সাফল্যে অভিনন্দন জানিয়েছেন প্রধানমন্ত্রী শ্রী নরেন্দ্র মোদী। গুজরাট ইনফরমেশনের ট্যুইটের উল্লেখ করে প্রধানমন্ত্রীর ট্যুইট;
“কী অসাধারণ-ই না তারকা সৌরজিৎ।”
PG/AB/NS
(
স্বাস্থ্যওপরিবারকল্যাণমন্ত্রক
ন্যাশনাল হেলথ অথরিটি আয়ুষ্মান ভারত ডিজিটাল মিশনের আওতায় স্বাস্থ্য সংক্রান্ত তথ্য পরিচালনার জন্য সংশোধিত এবিএইচএ মোবাইল অ্যাপ্লিকেশনটি চালু করার কথা ঘোষণা করেছে
নতুন দিল্লি, ২৪ মে, ২০২২
ন্যাশনাল হেলথ অথরিটি  আয়ুষ্মান ভারত ডিজিটাল মিশনের  জনকল্যাণমুখী প্রকল্পের আওতায় একটি সংশোধিত আয়ুষ্মান ভারত স্বাস্থ্য অ্যাকাউন্ট  মোবাইল অ্যাপ্লিকেশন চালু করার কথা ঘোষণা করেছে। এবিএইচএ অ্যাপ, পূর্বে এনডিএইচএম হেলথ রেকর্ড অ্যাপ নামে পরিচিত ছিল। এই অ্যাপ গুগল প্লে স্টোর থেকে ডাউনলোড করা যাবে। ইতিমধ্যেই এই অ্যাপটি ৪ লক্ষেরও বেশি ডাউনলোড করা হয়েছে। সংশোধিত এই এবিএইচএ অ্যাপে নতুন ইউজার ইন্টারফেস  এবং নতুন বিষয় যুক্ত করা রয়েছে। এর ফলে কোনো ব্যক্তি, যে কোনো সময় এবং যে কোনো জায়গায় স্বাস্থ্য সংক্রান্ত তথ্য পাবেন। বর্তমানে এবিএইচএ অ্যাপ ব্যবহারকারীরাও তাদের পূর্ববর্তী অ্যাপটিকে সর্বশেষ সংস্করণে উন্নত করতে পারেন।
এবিএইচএ মোবাইল অ্যাপ্লিকেশন ব্যবহারকারী প্রত্যেক ব্যক্তির জন্য একটি এবিএইচএ অ্যাড্রেস  তৈরি করা হবে। এবিডিএম নেটওয়ার্কের মাধ্যমে একজন ব্যক্তির সম্মতির পরে অ্যাপ্লিকেশনটি স্বাস্থ্য সংক্রান্ত ডিজিটাল তথ্য যেমন ডায়াগনস্টিক রিপোর্ট, প্রেসক্রিপশন ও কোউইন টিকাকরণ শংসাপত্র ইত্যাদি ভাগ করে নেওয়ার সঙ্গে সঙ্গে এবিডিএম সম্মত স্বাস্থ্য লকারে শারীরিক স্বাস্থ্য সংক্রান্ত তথ্য নিজে থেকেই আপলোড করার অনুমতি দেবে।
এ ছাড়াও, এবিএইচএ মোবাইল অ্যাপ্লিকেশনটিতে আরও নতুন বিষয় যুক্ত করা হয়েছে। প্রোফাইল সম্পাদনা এবং এবিএইচএ অ্যাড্রেসের সঙ্গে এবিএইচএ নম্বর  আনলিঙ্ক করা যাবে। পাশাপাশি ফেস অথেনটিকেশন/ আঙ্গুলের ছাপ/ বায়োমেট্রিকের মাধ্যমে লগইন এবং দ্রুত নথিভুক্তকরণের জন্য এবিডিএম সম্মত সুবিধার কাউন্টারে QR কোড স্ক্যান করার বিষয় শীঘ্রই নিয়ে আসা হবে।
এবিএইচএ মোবাইল অ্যাপের বিষয়ে বিস্তারিত জানিয়েছেন ন্যাশনাল হেলথ অথরিটি  এর সিইও ডাঃ আর এস শর্মা। তিনি বলেছেন, এবিএইচএ অ্যাপটি নাগরিকদের বিস্তৃত স্বাস্থ্য সংক্রান্ত তথ্য তৈরিতে সাহায্য করবে। রোগীরা এবিএইচএ অ্যাড্রেসের সাহায্যে সেকেন্ডের মধ্যে তাদের স্বাস্থ্য সংক্রান্ত তথ্য পেয়ে যাবেন। এটি রোগীদের একটি একক প্ল্যাটফর্মে স্বাস্থ্যের বিষয়ে তথ্য সংরক্ষণ করতে এবং তাদের হারিয়ে ফেলার চিন্তা ছাড়াই যে কোনও সময়ে ও যে কোনও জায়গায় স্বাস্থ্য সংক্রান্ত তথ্য পেতে সাহায্য করবে। এর ফলে আরও ভাল চিকিৎসার সুযোগ পাওয়া যাবে বলেও তিনি জানিয়েছেন।
এবিএইচএ মোবাইল অ্যাপটি গুগল প্লে স্টোর থেকে https://play.google.com/store/apps/details?id=in.ndhm.phr এই লিঙ্কের সাহায্যে ডাউনলোড করা যাবে।এবিএইচএ মোবাইল অ্যাপের আইওএস সংস্কারণটি খুব শীঘ্রই প্রকাশ করা হবে।
আরও বিস্তারিত জানতে ক্লিক করুন: https://abdm.gov.in/ লিঙ্কে।
CG/SS/SKD/
(Visitor Counter : 134
সংস্কৃতিমন্ত্রক
মুর্শিদাবাদে বিপুল উৎসাহ উদ্দীপনায় তৃতীয় রাষ্ট্রীয় সংস্কৃতি মহোৎসবের সূচনা হয়েছে
নতুন দিল্লি, ২৮শে ফেব্রুয়ারী, ২০২১
কেন্দ্রীয় সংস্কৃতি মন্ত্রক, ২৭শে ফেব্রুয়ারী পশ্চিমবঙ্গের মুর্শিদাবাদে তৃতীয় তথা চূড়ান্ত পর্বে রাষ্ট্রীয় সংস্কৃতি মহোৎসবের সূচনা করেছে। সংস্কৃতি মন্ত্রকের সবকটি আঞ্চলিক কেন্দ্রের নির্দেশকরা উদ্বোধনী অনুষ্ঠানে উপস্থিত ছিলেন এবং প্রদীপ প্রজ্জ্বলন করেছেন। মুর্শিদাবাদে ২ দিনের এই মহোৎসব আজ শেষ হয়েছে।
স্থানীয় শিল্পীরা বাউল, আলকাপ ও লেটো গান এবং ঝুমুরিয়া ও রণপা নৃত্যের মাধ্যমে মহোৎসবের সূচনা করেছেন। তাদের উপস্থাপনায় দর্শকরা অভিভূত।
বিখ্যাত লোকগীতির ব্যান্ড “সুরজিৎ ও বন্ধুরা”-র উপস্থাপনা দর্শকদের মুগ্ধ করেছে। ভায়োলিন ব্রাদার্স ব্যান্ডের সুরের মুর্ছনায় শ্রোতাদর্শকরা নাচতে বাধ্য হয়েছেন। এদিনের অনুষ্ঠানের মূল আকর্ষণ ছিল মমতা শঙ্করের ব্যালে ড্রান্স।
এই অনুষ্ঠানগুলির পাশাপাশি হস্তশিল্প, সুচী শিল্প এবং পাটের বিভিন্ন সামগ্রীর ৭০টি স্টল ছিল শ্রোতা – দর্শকদের কাছে আরেকটি আকর্ষণীয় জিনিস।
সংস্কৃতি মন্ত্রকের ফ্ল্যাগশিপ কর্মসূচী রাষ্ট্রীয় সংস্কৃতি মহোৎসব ২০১৫ সাল থেকে শুরু হয়েছে। সাতটি আঞ্চলিক সাংস্কৃতিক কেন্দ্র এই উৎসবের আয়োজক। এক ভারত, শ্রেষ্ঠ ভারতের ভাবনাকে বাস্তবায়িত করতে মন্ত্রক এই ধরণের অনুষ্ঠান আয়োজন করে থাকে। একই সঙ্গে স্থানীয় শিল্পী ও হস্তশিল্পীদের জীবিকার সুবিধার জন্য নানা উদ্যোগ নেওয়া হয়। রাষ্ট্রীয় সংস্কৃতি মহোৎসব ২০১৫র নভেম্বর থেকে দিল্লি, বারাণসি, বেঙ্গালুরু, তাওয়াং, গুজরাট, কর্ণাটক, তেহরি ও মধ্যপ্রদেশে অনুষ্ঠিত হয়েছে। এই উৎসবের মাধ্যমে যুব সম্প্রদায়কে স্থানীয় সংস্কৃতি, বিভিন্ন জায়গার ঐতিহাসিক গুরুত্ব সম্পর্কে ধারণা দেওয়া হয়।
নীতিআয়োগ
পাঁচ বছরের মধ্যে ডিজিটাল লেনদেনের ১ লক্ষ হাজার কোটি ডলারের বাজার গড়ে উঠতে : নীতি আয়োগ
নয়াদিল্লি, ০১ আগস্ট, ২০১৮
আগামী ২০২৩ সালের মধ্যে মোবাইলের মাধ্যমে ভারতে ডিজিটাল লেনদেনের বাজার ১ লক্ষ হাজার কোটি ডলারে পৌঁছবে। ফলে ডিজিটাল ক্ষেত্রে প্রচুর ব্যবসার সুযোগ সৃষ্টি হবে। ২০১৭-১৮র ডিজিটাল লেনদেনের পরিমান ১০০০ কোটি ডলার থেকে বেড়ে ২০২৩-এ ১৯০০০ কোট ডলার হবার সম্ভাবনা। ‘ক্রেডিট সুইসে’ সংস্হার সমীক্ষার ভিত্তিতে প্রকাশিত এই অনুমানিক লেনদেনের হিসাবটি ডিজিটাল লেনদেন সংক্রান্ত একটি বইয়ে উল্লেখ করা হয়েছে। নীতি আয়োগের মুখ্য উপদেষ্টা এবং ই.এ.সি.পি.এম-এর সদস্য সচিব শ্রী রতন পি ওয়াতাল আজ দিল্লীতে এই বইটি প্রকাশ করেছেন। ফিকি ও নীতি আয়োগের যৌথ উদ্যোগে আয়োজিত এক অনুষ্ঠানে এই বইটি প্রকাশিত হয়েছে।
পুস্তিকাটিতে ডিজিটাল লেনদেনের বিষয়ে বলা হয়েছে। বিমুদ্রাকরণের পরবর্তী সময়ে ডিজিটাল লেনদেনের পরিমান ও মূল্য বৃদ্ধি পেয়েছে। এছাড়া ‘ইউনাইটেড পেমেন্ট ইন্টারফেস’ নামে ডিজিটাল লেনদেনের ব্যবস্হা বিপুলভাবে জনপ্রিয় হয়েছে। এক্ষেত্রে একটি নতুন নিয়ন্ত্রনমূলক ব্যবস্হা চালুর উদ্যোগ নেওয়া হয়েছে। ভারতের রিজার্ভ ব্যাঙ্কের পক্ষ থেকেও ডিজিটাল লেনদেনের নতুন যুগ জানতে চারটি গুরুত্বপূর্ণ উদ্যোগ নিয়েছে। আর্থিক প্রযুক্তি বা ‘ফিনটেক’-এর ক্ষেত্রে এর ফলে বিরাট সুযোগ সৃষ্টি হতে চলেছে।
শ্রী ওয়াতাল বইটি প্রকাশ করে বলেছেন- ২০১৭-১৮ ডিজিটাল লেনদেন বিপুল বৃদ্ধি হয়েছে। ২০১১ থেকে ২০১৬-র তুলনায় এই বছরে লেনদেনের পরিমান অনেকটাই বেশি। গত পাঁচ বছরের তুলনায় মোট খুচরো ডিজিটাল লেনদেন তিনগুন বৃদ্ধি পেয়েছে। ইউ.পি.আই ও কার্ডের মাধ্যমে লেনদেনও উল্লেখযোগ্যভাবে বৃদ্ধি পেয়েছ। এম.ই.আই.টি.ওয়াই এবং আর.বি.আই-দুই সংস্হার দেওয়া তথ্যেই এই বৃদ্ধির কথা বলা হয়েছে।
এই পুস্তিকাটিতে ডিজিটাল লেনদেন সংক্রান্ত নীতিগত বিষয় বিশ্বব্যাপি প্রবণতা ও সুযোগ বিষয়েও তুলে ধরা হয়েছে। এই সংক্রান্ত আইন সংশোধনের প্রসঙ্গও হয়েছে এখানে। শ্রী ওয়াতাল জানান- ডিজিটাল লেনদেন নিয়ে একটি স্বল্প সময়ের পাঠ্যক্রম চালু করা হয়েছে। ম্যাঙ্গালোর বিশ্ববিদ্যালয়ে এই পাঠ্যক্রমটি ২৩ থেকে ২৭ জুলাই পরিচালিত হয়েছে।
আগামী দিনে এক্ষেত্রে নিয়ন্ত্রণ ব্যবস্হার প্রস্তাবিত বদলের ফলে, ডিজিটাল লেনদেনের জগতে বিগত আন্তর্জাতিক সংস্হাগুলি ভারতে আসতে পারে এবং প্রযুক্তির উন্নয়নও এই লেনদেনকে আরো এগিয়ে নিয়ে যাবে বলে তিনি অভিমত প্রকাশ করেন। এই ক্ষেত্রেও নির্দিষ্ট ব্যক্তি বা এই অনুষ্ঠানে উপস্হিত ছিলেন।
CG/PB/NS/…
(Visitor Counter : 67
প্রতিরক্ষামন্ত্রক
দেশজুড়ে কোভিড-১৯ সংক্রমণের বিরুদ্ধে লড়াইকে সমর্থন জানিয়ে ভারতীয় বিমান বাহিনী কাজ করে চলেছে
নতুন দিল্লি, ২৭ এপ্রিল, ২০২০
কোভিড-১৯ অতিমারীর সঙ্কটকালে ভারত সরকারের যে কোনো প্রয়োজনে, ভারতীয় বিমান বাহিনী প্রস্তুত রয়েছে। সংক্রমিত অঞ্চলগুলিতে কার্যকরী ভাবে লড়াই চালাতে রাজ্য সরকার এবং তাদের সহযোগী সংস্থাগুলিকে অত্যাবশ্যক চিকিৎসা সরঞ্জাম ও রেশন এবং চিকিৎসা কর্মীদের দেশের বিভিন্ন অঞ্চলে আকাশপথে পৌঁছে দিতে ভারতীয় বিমান বাহিনী কাজ করে চলেছে।
গত ২৫ শে এপ্রিল ভারতীয় বিমান বাহিনীর বিমান কোভিড-১৯ সংক্রমণের বিরুদ্ধে লড়াইয়ের লক্ষ্যে মিজোরামের লেঙ্পুই বিমানবন্দরে ২২ টন অত্যাবশ্যক চিকিৎসা সামগ্রী পৌঁছে দেয়। এই সামগ্রী মিজোরাম এবং মেঘালয়ের জন্য নিয়ে যাওয়া হয়। আজ পর্যন্ত ভারতীয় বিমান বাহিনী প্রায় ৬০০ টন চিকিৎসা সামগ্রী সহ অন্যান্য সহায়ক সামগ্রী সরবরাহ করেছে।
ভারতীয় সেনাবাহিনীর চিকিৎসা পরিষেবার ১৫ সদস্যের একটি দল গত ১১ই এপ্রিল জরুরি প্রয়োজনে কুয়েতে পৌছয়। কুয়েত সরকারের পক্ষ থেকে ভারত সরকারের কাছে এই চিকিৎসক দল চেয়ে পাঠানো হয়। সেই দল টি কাজ শেষ করে গত ২৫ শে এপ্রিল,২০২০তারিখে বিমান বাহিনীর সি-১৩০ বিমানে দেশে ফিরে আসে। বিমানটি ফেরার সময় করোনা আক্রান্ত ছয় বছরের এক শিশু এবং তার বাবাকে উদ্ধার করে নিয়ে আসে।
ভারতীয় বিমান বাহিনীর কর্মস্থলে যাতে কোনো ভাবে সংক্রমণ না ছড়ায় সে দিকে নজর দিয়ে ভারত সরকারে নির্দেশিত পথে সামাজিক দূরত্ব বজায় রাখা সহ যাবতীয় সুরক্ষা ব্যবস্থা নেওয়া হয়েছে। গোটা দেশ বিমান বাহিনীর কাছে যেমন সাফল্য আশা করে ঠিক তেমন ভাবেই ভারতীয় বিমান বাহিনী পেশাদারিত্বের সঙ্গে কাজ করে চলেছে।
(CG/PPM
বিজ্ঞানওপ্রযুক্তিমন্ত্রক
মহামারীর সময়ে প্রয়োজনীয় সম্পদের হিসেব তৈরির জন্য জেএনসিএএসআর-এর বিজ্ঞানীরা একটি মডেল উদ্ভাবন করেছেন
নতুন দিল্লি, ২ অগষ্ট, ২০২০
কোভিড মহামারী দেশে যখন প্রথম সংক্রমণের সৃষ্ট করছিল, সেই সময় স্বাস্থ্য পরিষেবায় যথেষ্ট সমস্যার সৃষ্টি হয়। যথাযথ পরীক্ষার মাধ্যমে সংক্রমিতদের শনাক্ত করে তাদের নিধৃতাবাসে পাঠানোর প্রক্রিয়ায় যে পরিকাঠামোর প্রয়োজন, সেই সময়ে তা ছিল না। ফলে স্বাস্থ্য পরিষেবা যথেষ্ট সমস্যার সম্মুখীন হয়। চিকিৎসা করার উপাদানেও ঘাটতি দেখা দেয়।
কেন্দ্রের বিজ্ঞান ও প্রযুক্তি দপ্তরের স্বায়ত্ত্বশাসিত সংস্থা জওহর লাল নেহেরু সেন্টার ফর অ্যাডভান্সড সায়েন্টিফিক রিসার্চের একদল বিজ্ঞানী, ইন্ডিয়ান ইনস্টিটিউট অফ সায়েন্সের গবেষকদের সঙ্গে যৌথভাবে একটি মডেল উদ্ভাবন করেছেন। গাণিতিক প্রক্রিয়ার সাহায্যে যে কোনো মহামারীর বিষয় সম্পর্কে একটি পূর্বাভাষ পাওয়া যেতে পারে। এর সাহায্যে প্রয়োজনীয় স্বাস্থ্য পরিকাঠামো ও সম্পদের ব্যবস্থা করা যাবে। সে ক্ষেত্রে ব্যক্তিগত সুরক্ষা সরঞ্জামের মতো বিভিন্ন সামগ্রী আগে থেকেই সঞ্চয় করে প্রয়োজনীয় প্রস্তুতির কাজ সেরে রাখা যাবে। যার ফলে স্বাস্থ্য সঙ্কটের সম্মুখীন হতে হবে না। এই মডেলটির মাধ্যমে ইতালী এবং মার্কিন যুক্তরাষ্ট্রের নিউইয়র্ক রাজ্যে কোভিড সংক্রমণ এবং সংক্রমণের কারণে মৃত্যুর সংখ্যার বিষয়ে যে পূর্বাভাষ দেওয়া হয়েছিল, তা মিলে গেছে। ফলে এটির কার্যকারিতা এখন প্রশ্নাতীত।
(CG/CB/SFS
প্রধানমন্ত্রীরদপ্তর
শ্রী নন্দমুরি তারক রত্ন-এর প্রয়াণে শোক প্রকাশ প্রধানমন্ত্রীর
নয়াদিল্লি, ১৯ ফেব্রুয়ারি, ২০২৩
প্রধানমন্ত্রী শ্রী নরেন্দ্র মোদী তেলেগু অভিনেতা ও রাজনীতিবীদ শ্রী নন্দমুরি তারক রত্ন-এর প্রয়াণে গভীর শোক প্রকাশ করেছেন।
প্রধানমন্ত্রী তাঁর ট্যুইটে বলেন;
“শ্রী নন্দমুরি তারক রত্ন গারু-এর প্রয়াণে আমি শোকাহত। চলচ্চিত্র ও মনোরঞ্জনের জগতে নিজের পরিচিতি ছিল তাঁর। দুঃখের এই সময়ে শোক-সন্তপ্ত পরিবার-পরিজন ও তাঁর অনুগামীদের জানাই সমবেদনা। ওম শান্তি: PM @narendramodi”
(PG/PM/NS
প্রধানমন্ত্রীরদপ্তর
রাষ্ট্রসংঘ সাধারণ সভার ৭৪তম অধিবেশনে জলবায়ু সুরক্ষা শীর্ষ সম্মেলনে প্রধানমন্ত্রী শ্রী নরেন্দ্র মোদীর ভাষণ
নয়াদিল্লি, ২৩ সেপ্টেম্বর, ২০১৯
নমস্কার,
মহামান্যবরগণ,
আমি এই বিশ্ব জলবায়ু শীর্ষ সম্মেলন আয়োজনের জন্য রাষ্ট্রসংঘের মহাসচিবকে অনেক অনেক ধন্যবাদ জানাই।
গত বছর ‘চ্যাম্পিয়ন অফ দ্য আর্থ অ্যাওয়ার্ড’ পাওয়ার পর রাষ্ট্রসংঘে এটি আমার প্রথম ভাষণ। আমার সৌভাগ্য যে, নিউইয়র্ক সফরে আমার প্রথম সভার বিষয় হ’ল জলবায়ু।
মহামান্যবরগণ,
আজ একটি বিশেষ ব্যবস্থার প্রয়োজন, যাতে শিক্ষা, মূল্যবোধ এবং জীবনধারা নিয়ে উন্নয়নমূলক দর্শনকেও সামিল করতে হবে। আজ ব্যবহারিক পরিবর্তনের জন্য একটি বিশ্বব্যাপী জনআন্দোলন গড়ে তুলতে হবে। প্রকৃতির সম্মান এবং প্রাকৃতিক সম্পদগুলির সংরক্ষণ আমাদের পরম্পরা এবং বর্তমান প্রচেষ্টাগুলির অন্তর্গত। লোভের প্রয়োজন নেই – এটাই হ’ল আমাদের চালিকাশক্তির আদর্শ। আর সেজন্য আজ ভারত নিছকই কথা বলতে নয়, একটি ফলিত ভাবনা এবং তার রোডম্যাপ সঙ্গে নিয়ে এসেছে। আমরা বিশ্বাস করি যে, এক টন প্রচারের থেকে এক আউন্স অনুশীলনের মূল্য বেশি।
আমরা ভারতে জ্বালানি মিশ্রণে অ-জীবাশ্ম জ্বালানির পরিমাণ বাড়াচ্ছি। আমরা ২০২২ সালের মধ্যে পুনর্ব্যবহারযোগ্য শক্তি ক্ষেত্রে আমাদের ক্ষমতাকে ১৭৫ গিগাবাইট পর্যন্ত নিয়ে যাওয়ার লক্ষ্য রেখেছি এবং ভবিষ্যতে আমরা একে ৪৫০ গিগাবাইট পর্যন্ত নিয়ে যেতে প্রতিজ্ঞাবদ্ধ। আমরা নিজেদের পরিবর্তনের ক্ষেত্রে ই-মোবিলিটিকে অগ্রাধিকার দিচ্ছি। আমরা পেট্রোল ও ডিজেলে জৈব জ্বালানি মিশ্রণের পরিমান বাড়াচ্ছি। আমরা ১৫০ মিলিয়ন পরিবারকে পরিবেশ-বান্ধব রান্নার গ্যাস সংযোগ প্রদান করেছি। আমরা জল সংরক্ষণ, বৃষ্টির জল দিয়ে চাষবাস এবং জলের উৎস উন্নয়নকল্পে ‘মিশন জল জীবন’ শুরু করেছি। আগামী কয়েক বছরে আমাদের এক্ষেত্রে প্রায় ৫০ বিলিয়ন ডলার খরচ করার পরিকল্পনা রয়েছে।
মহামান্যবরগণ,
আন্তর্জাতিক মঞ্চ প্রসঙ্গে বলি, ইতিমধ্যেই প্রায় ৮০টি দেশ আমাদের আন্তর্জাতিক সৌরসঙ্ঘে যোগদান করেছে। আমি আনন্দিত যে, ভারত, সুইডেন এবং অন্যান্য দেশের সঙ্গে হাত মিলিয়ে ‘ইন্ডাস্ট্রি ট্রান্স ট্র্যাক’ – এর ‘লিডারশিপ গ্রুপ’ প্রতিষ্ঠা করছি। এই উদ্যোগ সমস্ত সরকারি ও বেসরকারি ক্ষেত্রকে সঙ্গে নিয়ে শিল্পোদ্যোগগুলির জন্য ন্যূনতম কার্বন নিঃসরণের উপায় নির্ণয়ে গুরুত্বপূর্ণ ভূমিকা পালন করবে।
আন্তর্জাতিক পরিকাঠামো প্রাকৃতিক বিপর্যয়ের মোকাবিলার সুবিধার্থে ভারত ‘কোয়ালিশন ফর ডিজাস্টার রিসাইলেন্ট ইনফ্রাস্ট্রাকচার’ বা ‘দুর্যোগ স্থিতিস্থাপক পরিকাঠামোর জন্য মহাজোট’ গঠনের উদ্যোগ নিচ্ছে। আমি রাষ্ট্রসংঘের সমস্ত সদস্য দেশকে এর সঙ্গে যুক্ত হওয়ার আহ্বান জানাই।
এ বছর ভারতের স্বাধীনতা দিবস ১৫ আগস্টে আমি দেশবাসীকে ‘সিঙ্গল ইয়ুজ প্লাস্টিক’ থেকে মুক্তির জন্য জনআন্দোলনের আহ্বান জানিয়েছি। আমি আশা করি যে, এর মাধ্যমে আন্তর্জাতিক স্তরে সিঙ্গল ইয়ুজ প্লাস্টিকের বিরুদ্ধে সচেতনতা আরও বৃদ্ধি পাবে।
মহামান্যবরগণ,
আপনাদেরকে অত্যন্ত আনন্দের সঙ্গে জানাচ্ছি যে, রাষ্ট্রসংঘের এই ভবনে আগামীকাল আমরা ভারতের লাগানো সৌর প্যানেলগুলির উদ্বোধন করবো। কথা বলার সময় শেষ, বিশ্ব এখন কাজ চায়।
ধন্যবাদ। অসংখ্য ধন্যবাদ।
CG/SB/SB
(Visitor Counter : 62